Antoaneta Stefanova

Antoaneta Stefanova (; dzimusi  Sofijā, Bulgārijā) ir Bulgārijas starptautiskā lielmeistare šahā (GM 2002). 10. Pasaules čempione šahā (2004—2006). Eiropas čempione šahā (2002). Pasaules čempione ātrajā šahā (2012).

 Biogrāfija 
Šahu sākusi spēlēt četru gadu vecumā. Drīzumā kopā ar nākamo Pasaules čempionu šahā Veselinu Topalovu izvirzījusies par lielāko Bulgārijas šaha cerību. 1989. gadā kļuvusi par Pasaules meiteņu čempioni šahā U10 vecuma grupā, uzvarot ar simtprocentīgu rezultātu - 11 punkti no 11 iespējamajiem. 1995. gadā debitējusi starpzonu turnīrā Kišiņevā (Moldova), kur gan palikusi 28. vietā.1995 Kishinev Interzonal Tournament

2001. gadā Pasaules sieviešu šaha čempionātā Maskavā pēc izslēgšanas sistēmas Stefanova nokļuva līdz 2. raundam.2001-02 FIDE Knockout Matches Gadu vēlāk viņa izcīnīja uzvaru Eiropas sieviešu šaha čempionātā Varnā (Bulgārija). 2004. gadā izcīnīja bronzas medaļu Eiropas sieviešu šaha čempionātā Drēzdenē (Vācija),European Women's Championship 2004 bet Pasaules čempionātā sievietēm, kas notika Elistē (Krievija), Stefanovai izdodas pusfinālā uzvarēt Maiju Čiburdanidzi un vēlāk pēc uzvaras finālā kļūt par Pasaules čempioni.2004 FIDE Knockout Matches Pēc šī panākuma 2004. gadā Antoanetei Stefanovai piešķirts Bulgārijas pilsētas Plovdivas goda pilsones nosaukums.

Nākamajā Pasaules čempionātā 2006. gadā Jekaterinburgā (Krievija) gan neizdodas aizstāvēt titulu, jo tika piedzīvots zaudējums jau 2. raundā.2006 FIDE Knockout Matches 2007. gadā Stefanova kļūst par Eiropas vicečempioni šahā. 2008. gadā uzvarējusi prestižajā FIDE XI kategorijas turnīrā «Ziemeļu Urālu kauss». 2011. gadā Tbilisi atkārtoti kļuvusi par Eiropas vicečempioni šahā, bet 2012. gadā uzvarējusi Pasaules čempionātā ātrajā šahā sievietēm Batumi (Gruzija).Stefanova wins Women's World Rapid 2012 in Batumi 2012. gada Pasaules sieviešu šaha čempionātā iekļuvusi finālā, kur tikai minimāli zaudējusi Annai Ušeņinai.Anna Ushenina ist Weltmeisterin 2015. gadā Sočos Pasaules šaha čempionātā sievietēm pēc izslēgšanas sistēmas 3. kārtā zaudējusi Ukrainas šahistei Marijai Muzičukai ar ½:1½. 2016. gada jūnijā Rumānijā izcīnījusi trešo vietu Eiropas sieviešu šaha čempionātā.European Individual Women's Chess Championship 2016 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Janjetu Marrero Lopesu, 2. kārtā uzvarējusi Salomi Melia, 3. kārtā uzvarējusi Nino Hurcidzi, bet ceturtdaļfinālā zaudējusi Annai Muzičukai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Sabinu Frančesku Foišoru, 2. kārtā uzvarējusi Dinaru Saduakasovu, bet 3. kārtā zaudējusi Annai Muzičukai.Women’s World Championship 2018 2019. gada aprīlī Antaljā dalījusi 1.-5. vietu Eiropas individuālajā šaha čempionātā sievietēm, taču pēc papildu rādītājiem palikusi 5. vietā.EUROPEAN WOMEN'S INDIVIDUAL CHESS CHAMPIONSHIP 2019 2019. gada septembrī Skolkovā (Maskavas apgabals) dalījusi 10.-11. vietu FIDE sieviešu Grand Prix izcīņas posmā. 2020. gada martā Lozannā dalījusi 6.-8. vietu FIDE sieviešu Grand Prix izcīņas posmā.ChessPro. Women’s Grand Prix. Лозанна, Швейцария 2020. Все о турнире 2021. gada jūnijā Gibraltārā palikusi 9. vietā FIDE sieviešu Grand Prix izcīņas posmā.Gibraltar FIDE Womens Grand Prix 2021. gada novembrī Rīgā ierindojusies 22. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss 2023. gada novembrī Daglasā izcīnījusi 6. vietu "FIDE Women's Grand Swiss" turnīrā sievietēm.023 FIDE Women's Grand Swiss 2025. gada septembrī Samarkandā ierindojusies 31. vietā "FIDE Women's Grand Swiss" turnīrā sievietēm.FIDE Grand Swiss Tournament 2025 Women

Kopš 1992. gada Bulgārijas izlases sastāvā 13 reizes piedalījusies Pasaules šaha olimpiādēs (1992-2016), tajā skaitā 2000. gadā spēlējusi vīriešu komandas sastāvā. Astoņas reizes Bulgārijas izlases sastāvā piedalījusies Eiropas komandu šaha čempionātos (1999-2013), kuros individuālajā ieskaitē izcīnījusi sudraba (2009) un bronzas (2005) medaļas. 2023. gadā Budvā Bulgārijas izlases sastāvā uzvarējusi Eiropas komandu šaha čempionātā.European Team Chess Championship 2023 - Women

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules sieviešu šaha olimpiādes)
  šahista profils vietnē olimpbase.org (Pasaules vīriešu šaha olimpiādes)
  šahista profils vietnē olimpbase.org (Eiropas komandu šaha čempionāti)

Kategorija:1979. gadā dzimušie
Kategorija:Sofijā dzimušie
Kategorija:Bulgārijas šahisti
Kategorija:Pasaules čempiones šahā